
РепубликаСрбија
ОПШТИНА ВЛАСОТИНЦЕ                                                                                          
СКУПШТИНА ОПШТИНЕ
01 бр.060-77-4/2026
23.09.2026.године
В Л А С О Т И Н Ц Е
           На основу члана 60.Закона о референдуму и народној иницијативи („Службени гласник РС“, број 111/21 и 119/21), чл.32.ст.1.тачка 6.Закона о локалној самоуправи (Службени гласник РС", бр. 129/2007, 83/2014 – други закон, 101/2016 – други закон, 47/2018 и 111/2021 - други закон) и члана 40.ст.1.тачка 6.Статута општине Власотинце („Службени гласник града Лесковца, број 6/19), Скупштина општине Власотинце, на седници одржаној дана 23.09.2026.године, донела је
ОДЛУКУ
о одбацивању предлога у поступку верификације
I
           Одбацује се предлог Иницијативног одбора за покретање народне иницијативе за расписивање локалног референдума на делу територије општине Власотинце-Месна заједница „Росуља“, са референдумским питањем:
          „Да ли сте за то да Скупштина општине Власотинце донесе одлуку којом се заштита од поплава на Смрданском потоку не сме спроводити изградњом било каквих грађевинских објеката?“, 
           јер нису испуњени услови за верификацију предлога прописани Законом о референдуму и народној иницијативи, будући да предложено референдумско питање не испуњава услове из члана 36.ст.1.Закона о референдуму и народној иницијативи, а недостаци на које је указала Општинска изборнa комисије, као надлежна комисијa за спровођење референдума, нису отклоњени.

II
         Ову одлуку доставити Иницијативном одбору у року од 7 дана од дана њеног доношења.
III
          Одлука ступа на снагу даном доношења, а објавиће се у „Службеном гласнику града Лесковца“ и на интернет презентацији општине Власотинце.
О б р а з л о ж е њ е
          Дана 07.08.2026.године од стране Иницијативног одбора за покретање народне иницијативе за расписивање локалног референдума на делу територије општине Власотинце-Месна заједница „Росуља“, председнику Скупштине општине Власотинце поднет је предлог захтева за расписивање референдума на делу територије општине Власотинце –територија МЗ „Росуља“, на предлог грађана Месне заједнице „Росуља“, који је заведен код Општинске управе општине Власотинце под 01 бр.014-2/2026.
           Поред предлога захтева за расписивање референдума истог дана поднето је и обавештење о формирању Иницијативног одбора за покретање народне иницијативе за расписивање референдума на делу територије општине Власотинце-територија МЗ „Росуља“, које је заведено код Општинске управе општине Власотинце под 01 бр.020-137/2026 и Акт о образовању Иницијативног одбора који је заведен под 01 бр.020-136/2026.
         Предмети под наведеним бројевима, односно предлог захтева за расписивање референдума на делу територије општине Власотинце –територија МЗ „Центар“, 01 бр.014-2/2026, обавештење о формирању Иницијативног одбора за покретање народне иницијативе за расписивање референдума, 01 бр.020-137/2026 и Акт о образовању Иницијативног одбора, 01 бр.020-136/2026,  примљени су од стране заменика председника Скупштине општине Власотинце путем интерне доставне књиге дана 10.08.2026.године, о чему је члановима Иницијативног одбора издата потврда дана 10.08.2026.године, у складу са чл.59.ст.6.Закона о референдуму и грађанској иницијативи („Сл.гласник Републике Србије“, број 111/2021 и 119/2021).
          У предлогу захтева су дефинисали предлог питања које гласи:
          „Да ли сте за то да Скупштина општине Власотинце донесе одлуку којом се за уређење Смрданског потока на територији Месне заједнице „Росуља“ трајно забрањује његово зацевљивање и изградња високих армирано-бетонских зидова дуж обала, те се налаже искључиво примена принципа натуралне регулације'', са могућим одговорима    ДА (ЗА)    НЕ (ПРОТИВ).      
           Поступајући по предлогу захтева за расписивање референдума на делу територије општине Власотинце-Месна заједница „Росуља“, заменик председника Скупштине општине Власотинце се захтевом 01 бр.014-2-2/2026 од 13.08.2026.године обратио Општинској изборној комисији општине Власотинце, као органу надлежном за спровођење референдума по Закону о референдуму и народној иницијативи, за давање мишљења о предлогу референдумског питања садржаном у предлогу захтева за расписивање референдума на делу територије општине Власотинце –територија МЗ „Росуља“ од 07.08.2026.године, који је заведен код Општинске управе општине Власотинце под 01 бр.014-2/2026.Уз захтев за давање мишљења о предлогу референдумског питања, Општинској изборној комисији општине Власотинце су достављени: предлог захтева за расписивање референдума на делу територије општине Власотинце –територија МЗ „Росуља“ од 07.08.2026.године, који је заведен код Општинске управе општине Власотинце под 01 бр.014-2/2026, обавештење о формирању Иницијативног одбора за покретање народне иницијативе за расписивање референдума, које је заведено код Општинске управе општине Власотинце под 01 бр.020-137/2026 и Акт о образовању Иницијативног одбора који је заведен под 01 бр.020-136/2026.Предметни захтев је поднет Општинској изборној комисији општине Власотинце, сходно чл.60.ст.2.Закона о референдуму и народној иницијативи, којим је прописано да надлежна комисија даје мишљење о предлогу референдумског питања, сходно одредбама чл.36.овог закона.
             Општинска изборна комиисја је потврдила пријем захтева са пратећом документацијом дана 13.08.2026.године и на седници одржаној 20.08.2026.године на првобитно предложено референдумско питање, које гласи: ,,Да ли сте за то да Скупштина општине Власотинце донесе одлуку којом се за уређење Смрданског потока на територији Месне заједнице „Росуља“ трајно забрањује његово зацевљивање и изградња високих армирано-бетонских зидова дуж обала, те се налаже искључиво примена принципа натуралне регулације'', дала негативно мишљење бр.030-56/26, које је доставила председнику Скупштине општине Власотинце, у законском року од 8 дана од дана пријема захтева, односно дана 21.08.2026.године, а које је код Скупштине општине Власотинце заведено под посл.бројем 014-2-3/2026.
              Како је чл. 60.ст.3.Закона о референдуму и народној иницијативи прописано да, уколико нису испуњени услови прописани овим законом, председник скупштине одређује накнадни рок од 15 дана иницијативном одбору за отклањање недостатака, то се председник Скупштине захтевом за отклањање недостатака број:01 бр.014-2-4/2026 од 21.08.2026.године обратио члановима Иницијативног одбора и у прилогу захтева им доставио негативно мишљење Општинске изборне комисије општине Власотинце бр.030-56/26 од 20.08.2026.године, те одредио накнадни рок од 15 дана за oтклањање недостатака, у мери која је потребна да се питање усклади са мишљењем Општинске изборне комисије (референдумске комисије).
      Поступајући по допису председника Скупштине општине Власотинце 01 бр.014-2-4/2026 од 21.08.2026.године, дана 25.08.2026.године у 18:07 часова,  Иницијативни одбор за покретање народне иницијативе за расписивање локалног референдума на делу територије општине Власотинце  Месна заједница „Росуља“ доставио је електронским путем  председнику Скупштине поднесак са уређеним предлогом референдумског питања.Председник Скупштине је отворио мејл и потврдио пријем поднеска са уређеним референдумским питањем, дана 26.08.2026.године, о чему је послао потврду Иницијативном одбору.
Поднесак Иницијативног одбора је заведен при органу Општинске управе општине Власотинце 26.08.2026.године под бројем 01 бр.014-2-5/2026.
У поднеску је Иницијативни одбор доставио уређено референдумско питање које гласи: „Да ли сте за то да Скупштина општине Власотинце донесе одлуку којом се заштита од поплава на Смрданском потоку не сме спроводити изградњом било каквих грађевинских објеката“, са могућим одговорима  ДА НЕ
        Како се ради о уређеном референдумском питању, председник Скупштине се захтевом од 01.09.2026.године обратио Општинској изборној комисији општине Власотинце, сходно чл.60.ст.2.Закона о референдуму и народној иницијативи, којим је прописано да надлежна комисија даје мишљење о предлогу референдумског питања, сходно одредбама чл.36.овог закона и затражио мишљење на овако уређено питање.Уз захтев је Општинској изборној комисији достављен поднесак уређеног референдумског питања Иницијативног одбора за покретање народне иницијативе за расписивање локалног референдума на делу територије општине Власотинце МЗ Росуља и Акт о образовању Иницијативног одбора.
  
            Општинска изборна комисија је на седници одржаној 07.09.2026.године на уређено референдумско питање које је поднео Иницијативни одбор за покретање народне иницијативе за расписивање локалног референдума на делу територије општине Власотинце – територија Месне заједнице ,,Росуља'', које гласи: „Да ли сте за то да Скупштина општине Власотинце донесе одлуку којом се заштита од поплава на Смрданском потоку не сме спроводити изградњом било каквих грађевинских објеката“, дала негативно мишљење, јер је увидом у одредбе члана 36. став 1. Закона о референдуму и народној иницијативи утврдила да предложено питање садржи суштинске и формалне недостататке који онемогућавају његово прихватање.Комисија је утврдила да предлог уређеног референдумског питања Иницијативног одбора за покретање народне иницијативе за расписивање локалног референдума на делу територије општине Власотинце – Месна заједница „Росуља'', крши наведене законске одредбе кроз следеће недостатке: Недостатак јасности и недвосмислености, јер питање у постојећој формулацији не испуњава у довољној мери захтев јасноће и недвосмислености.Комисија налази да је проблематична формулација „Заштита од поплава на Смрданском потоку не сме спроводити изградњом било каквих грађевинских објеката“, јер је правно и садржински неодређена, односно није јасно шта се сматра заштитом од поплава, односно да ли само одређени радови на водотоку или сваки могући пројекат заштите од поплава. Израз „било каквих грађевинских обејакта“ представља веома широку и неодређену забрану, односно није јасно да ли би забрана обухватила и водопривредне објекте, насипе, пропусте, мостове, регулацију корита, објекте канализације или друге објекте који управо могу служити заштити од поплава.Оваквим изразом се без разлике обухватају све врсте објеката, без обзира на њихову намену, локацију, техничке карактеристике, утицај на водни режим и евентуалну потребу да се такав објекат предвиди ради безбедне и ефикасне заштите од поплава.Дакле оваквим изразом се унапред искључују све врсте објеката и читава категорија мера, укључујући и оне за које би се у конкретномн поступку могло утврдити да су потребне ради заштите људи и имовине или ради спречавања погоршања водног режима, пре него што су размотрене стручне подлоге и услови надлежних органа.Такође, Комисија налази да није прецизан територијални обухват, односно шта тачно значи „на Смрданском потоку“, да ли само корито, приобаље, катастарске парцеле уз поток или шири простор.
      Комисија у мишљењу такође наводи да грађани треба да се изјасне о томе да Скупштина донесе одлуку чији нормативни садржај није довољно одређен и нису јасне правне и друге последице које таква одлука може да произведе.Наиме, референдумским питањем се тражи доношење одлуке којом би се унапред и без изузетка искључила читава категорија законом допуштених мера заштите од поплава, а из предлога питања се не види садржај будуће одлуке која се предлаже, односно обим забране коју би Скупштина била дужна да пропише уколико грађани дају позитиван одговор.На основу овако формулисаног питања грађани би могли различито разумети његов предмет и правне последице позитивног одговора, што није у складу са захтевом јасноће и недвосмислености референдумског питања из чл.36.Закона о рефeрендуму и народној иницијативи. 
           Општинска изборна комисија је негативно мишљење на уређено референдумско питање бр.мишљења 030-59/26 од 07.09.2026.године доставила председнику Скупштине општине Власотинце, у законском року од 8 дана од дана пријема захтева, односно дана 08.09.2026.године, које је код Скупштине општине Власотинце заведено под посл.бројем 014-2-8/2026, након чега се председник Скупштине захтевом за отклањање недостатака број:01 бр.014-2-9/2026 од 09.09.2026.године обратио члановима Иницијативног одбора електронсим путем, на адресу наведену у Акту о образовању Иницијативног одбора и у прилогу захтева им доставио негативно мишљење Општинске изборне комисије општине Власотинце бр.030-59/26 од 07.09.2026.године, те одредио накнадни рок од 15 дана за oтклањање недостатака, у мери која је потребна да се питање усклади са мишљењем надлежне комисије.
          Иницијативни одбор је након пријема захтева председника Скупштине од 09.09.2026.године и негативног мишљења Комисије, електронским путем у суботу, дана 12.09.2026.године, на службену мејл адресу председника Скупштине послао изјашњење да остаје при поднетом предлогу уређеног референдумског питања, које изјашњење је заведено код органа општине Власотинце, у понедељак 14.09.2026.године, под 014-2-10/2026.
          Наиме, чланом 36.Закона о референдуму и народној иницијативи прописано је да питање о коме се грађани изјашњавају на референдуму мора бити изражено јасно и недвосмислено, тако да се на њега може одговорити речју „за“ или „против“, односно „да“ или „не“, и не сме бити изражено тако да даје предност или сугерише један од могућих одговора.Истим чланом је прописано да се, у случају референдума на захтев бирача, мишљење надлежне комисије о предлогу референдумског питања прибавља у поступку верификације предлога за спровођење народне иницијативе.
         У конкретном случају, Иницијативни одбор је након пријема негативног мишљења Комисије и захтева председника Скупштине од 09.09.2026.године имао могућност да у року од 15 дана отклони утврђене недостатке.Међутим, након достављања негативног мишљења комисије, Иницијативни одбор је у остављеном року од 15 дана, електронским путем у суботу, дана 12.09.2026.године, на службену мејл адресу председника Скупштине послао изјашњење да остаје при поднетом предлогу уређеног референдумског питања, које изјашњење је заведено код органа општине Власотинце, у понедељак 14.09.2026.године, под 014-2-10/2026.
        Чланом 60.Закона о референдуму и народној иницијативи уређен је поступак верификације предлога.Председник скупштине утврђује да ли је предлог формулисан у складу са законом, а ако нису испуњени прописани услови, одређује накнадни рок за отклањање недостатака.Ако иницијативни одбор остане при поднетом предлогу, а председник скупштине сматра да предлог није формулисан у складу са законом, предлог се увршћује у дневни ред прве наредне седнице скупштине.Скупштина тада може одлучити да предлог верификује или одбаци.        
          Имајући у виду да је Иницијативном одбору омогућено да отклони недостатке уочене у поступку верификације, да је након уређивања питања надлежна комисија поново дала негативно мишљење, као и да Иницијативни одбор након тога није отклонио недостатке нити доставио ново референдумско питање, већ је електронским путем у суботу, дана 12.09.2026.године, послао на службену мејл адресу председника Скупштине изјашњење да остаје при поднетом предлогу уређеног референдумског питања, које изјашњење је заведено код органа општине 14.09.2026.године под 014-2-10/2026, Скупштина општине Власотинце је оценила да нису испуњени услови за верификацију предлога.
           С обзиром на то да предложено референдумско питање, имајући у виду одредбу  члана 36.ст.1.Закона о референдуму и народној иницијативи, није формулисанo јасно и недвосмислено, а да наведени недостаци након поновног негативног мишљења комисије нису отклоњени, Скупштина општине Власотинце је применом чл.60.Закона о референдуму и народној иницијативи одлучила као у диспозитиву ове одлуке.

           ПП:Ова одлука је коначна.Против ове одлуке се може покренути поступак код Управног суда у року од 30 дана од дана доношења одлуке.
СКУПШТИНА ОПШТИНЕ ВЛАСОТИНЦЕ, дана 23.09.2026.године, 01 бр.060-77-4/2026.

                                                                                         ПРЕДСЕДНИК СКУПШТИНЕ
                                                                                            Зоран Стаменковић, с.р.
                                                       Тачност преписа оверава
                                                                                           СЕКРЕТАР СКУПШТИНЕ
                                                                                               Ивана Станојевић

